stanford-oval/wikipedia huggingface dataset:
Suden aika
Rooleissa

| 0 | 1 | 2 |
| --- | --- | --- |
|  Daniel Duval  | … |  Georges, perheen isä   |
|  Isabelle Huppert  | … |  Anne, perheen äiti   |
|  Anaïs Demoustier   | … |  Eva, perheen tytär   |
|  Lucas Biscombe  | … |  Ben, perheen poika   |
Arvioita

Turun Sanomien Tapani Maskula piti Suden aikaa arvostamansa ohjaajan harhalaukaukseksi, josta puuttuvat sekä ”innostavat tähtäimet” että kantavat ideat. Hänestä elokuvan pelastaa vain Huppertin näyttelijäntyö.
Säestys

Säestäminen tarkoittaa melodian tukemista säestyssoittimella. Melodia voidaan esittää lauluna tai soolosoittimella. Säestystä voidaan antaa yksin- tai yhteislaululle. Säestys on laulua tukeva toiminta sävelkorkeuden, tempon ja melodian etenemisen muodossa. Usein säestyssoitin antaa sävelistä koostuvan melodian, jota laulajan on helppo seurata. Säestystä voidaan harjoittaa myös soinnuilla, jotka koostuvat useammasta sävelestä soitettuna yhtaikaisesti. Sointujen käyttöä voi varioida erilaisilla rytmityksillä tai sointukäännöksillä, jolloin säestyksestä tulee monipuolisempaa ja vivahteikkaampaa.
Säestyssoittimia ovat piano, urut, muut kosketinsoittimet, kitara, huilu, nokkahuilu, viulu, jne.
Säe

Säe on runon tai sävellyksen osa. Se koostuu toisiinsa liittyvistä sanoista tai sävelistä. Usea peräkkäinen säe muodostaa säkeistön.
Runosäkeessä on tavallisesti yksi lause tai itsenäinen ajatuksellinen ilmaisu. Runosäkeet voivat muodostaa ketjussa loogisesti etenevän ilmaisun tai ne voivat olla itsenäisiä. Perinteisessä runoudessa säkeet noudattavat yleensä jotain runomittaa ja koostuvat runojaloista (tai metroneista).
Musiikissa säe määritellään yleensä kokonaisuudeksi, jonka jälkeen olisi luontevaa hengittää. Perättäiset säkeet muodostavat säepareja tai säeryhmiä. Nämä taas muodostavat lausekkeita, joka on pienin mahdollinen kokonaisen sävellyksen muotorakenne.
Skitso Productions

Skitso Productionsin logo
Skitso Productions on suomalainen videopelejä kehittävä tiimi, joka perustettiin Turussa vuonna 1995. Ryhmä toimii yksityisenä elinkeinonharjoittajana myymällä tekemiään pelejä. Skitso Productions tiimi koostuu kahdesta pelikehittäjästä: Teppo Lähtisestä, joka tekee peleihin grafiikat, ja Antti Haapakoskesta, joka ohjelmoi pelit. Pelien musiikit ovat vapaataiteilija Olli Attilan käsialaa.
Ryhmän kehittämä toimintapeli Mine Bombers (1995) on yksi Suomen videopelialan myydyimpiä shareware-pelejä. Nykyisin peli on ilmaisjakelussa. Vuonna 1997 ryhmä teki Down by the Laituri -liikkeenjohtopelin tilaustyönä samannimisen festivaalin kymmenvuotisjuhlaa varten. Vuoden 2003 Pac Brothers -tasohyppelypelin jälkeen tiimi on kehittänyt Mine Bombersin jatko-osaa.
Ryhmän pelejä

Mine Bombers (1995)
Down by the Laituri (1997)
Pac Brothers (2003)
Aiheesta muualla

Skitso Productionsin kotisivu (Arkistoitu – Internet Archive)
Justin Shugg

| Justin Shugg |
| --- | --- |

Henkilötiedot
Syntynyt: 24. joulukuuta 1991 (ikä 32) Niagara Falls, ON, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  oikea
Pituus:  180 cm
Paino:  84 kg
Seura
Seura:  Frederikshavn White Hawks
Sarja:  Metal Ligaen
Pelinumero:  14
Pelaajaura
Pääsarjaura:  2014–
Aik. seurat:  Charlotte Checkers (AHL) Florida Everblades (ECHL) Carolina Hurricanes (NHL) Dinamo Riika (KHL) Augsburger Panther (DEL) Kölner Haie (DEL) EHC München (DEL) SaiPa (SML)
NHL-varaus:  105. varaus, 2010 Carolina Hurricanes
Justin Shugg (s. 24. joulukuuta 1991 Niagara Falls, Ontario, Kanada) on kanadalainen jääkiekkoilija, joka pelaa Tanskan Metal Ligaenin Frederikshavn White Hawksissa. Hän on pelipaikaltaan vasen laitahyökkääjä. Shugg on pelannut urallaan myös kolme NHL-ottelua Carolina Hurricanesissa kaudella 2014–2015. Hän laukoo oikealta.
Ura > Junioriura

Shugg pelasi kaudella 2006–2007 SCTAMM-juniorisarjaa Niagara Falls Thunderin joukkueessa, jossa hän teki 70 ottelussa peräti 65 maalia ja 111 tehopistettä. Oshawa Generals varasi Shuggin OHL:n varaustilaisuuden kymmenentenä pelaajana kesällä 2007. Hän siirtyi joukkueeseen kaudeksi 2007–2008, mutta tammikuussa 2008 Generals kauppasi Shuggin, maalivahti Jakub Kovářin sekä vuosien 2008 ja 2011 toisen kierroksen varausvuorot Windsor Spitfiresiin vaihdossa maalivahti Michal Neuvirthiin ja hyökkääjä Ryan Baldwiniin. Shugg teki tulokaskautensa aikana yhteensä 61 runkosarja- ja kolmessa playoff-ottelussa tehot 4+13=17. Kaudella 2008–2009 hän teki OHL:n runkosarjassa 33 tehopistettä. Shugg voitti kauden päätteeksi liigan mestaruuden, J. Ross Robertson Cupin sekä myös koko CHL:n mestaruuden, Memorial Cupin.
Kaudella 2009–2010 Shugg oli tehoilla 39+40=79 Generalsin toiseksi paras pistemies Taylor Hallin jälkeen. Hän jakoi koko OHL:n maalipörssin yhdeksännen sijan Guelph Stormin Taylor Beckin ja Ottawa 67’sin Cody Lindsayn kanssa. Shugg voitti kauden päätteeksi jälleen J. Ross Robertson Cupin. Hän oli Memorial Cup -turnauksessa viidellä syöttöpisteellään Generalsin paras syöttäjä Ryan Ellisin kanssa. Turnaus päättyi jälleen Generalsin mestaruuteen.
Carolina Hurricanes varasi Shuggin neljännellä kierroksella 105. pelaajana NHL:n varaustilaisuudessa 2010. Saman vuoden elokuussa Oshawa Generals kauppasi hänet ja puolustaja Marc Cantinin Mississauga St. Michael’s Majorsiin vaihdossa vuosien 2013, 2015 ja 2016 toisen kierroksen varausvuoroihin sekä ehdolliseen kesän 2014 15. kierroksen varausvuoroon. Shugg oli kaudella 2010–2011 tehoilla 41+46=87 joukkueen paras pistemies, maalintekijä ja syöttäjä. Hän jakoi koko OHL:n maalipörssin yhdeksännen sijan Erie Ottersin Shawn Szydlowskin sekä Niagara IceDogsia ja Barrie Coltsia edustaneen Darren Archibaldin kanssa. Shugg voitti myös liigan pudotuspelien tehotilaston lukemalla +15. Hän eteni St. Michael’s Majorsin kanssa J. Ross Robertson Cup -finaaleihin saakka, mutta mestaruuden vei kuitenkin Owen Sound Attack otteluvoitoin 4–3. St. Michael’s Majors osallistui kuitenkin isäntäjoukkueena Memorial Cup -turnaukseen, jossa joukkue eteni finaaliin, mutta mestaruuden vei kuitenkin QMJHL-joukkue Saint John Sea Dogs lukemin 1–3.
Ura > Vuodet Carolina Hurricanesin organisaatiossa

Kesäkuussa 2011 Shugg teki kolmivuotisen tulokassopimuksen Carolina Hurricanesin kanssa. Hänen kausipalkkansa NHL:n puolella on 616 667 dollaria. Shugg pelasi kauden 2011–2012 suurimmaksi osaksi AHL-joukkue Charlotte Checkersissa, jossa tulokaskausi toi 33 runkosarjaottelussa tehot 5+8=13. Osan kaudestaan hän vietti kuitenkin lähinnä ECHL-joukkue Florida Everbladesissa. Shugg valittiin lokakuussa 2011 liigan viikon pelaajaksi. Hän pelasi Everbladesissa 11 runkosarjaottelua tehopistein 4+8=12 ja 11 playoff-ottelua tehopistein 7+5=12. Shugg jakoi koko ECHL:n pudotuspelien maalipörssin toisen sijan Las Vegas Wranglersin Eric Lampen ja Kalamazoo Wingsin Nick Sirotan kanssa edellään vain Las Vegas Wranglersin Scott Campbell. Hän voitti kauden päätteeksi liigan mestaruuden, Kelly Cupin.
Shugg aloitti kauden 2012–2013 Florida Everbladesin ECHL-joukkueen vahvuudessa. Tähän vaikutti osaksi myös NHL:n työsulku, jonka myötä Charlotte Checkersin AHL-joukkueen vahvuudessa pelasi mm. Riley Nash, Drayson Bowman ja Tim Wallace, jotka kuuluivat työsulun päätyttyä tammikuussa 2013 Carolina Hurricanesin NHL-joukkueen vakiokokoonpanoon. Shugg pelasi ECHL:n tähdistöottelussa. Hänet itse nostettiin Checkersin vahvuuteen joulukuussa 2012, jonka jälkeen Shugg pelasi siellä loppuun sekä koko seuraavan kauden 2013–2014. Hänen ensimmäinen kokonainen AHL-kautensa toi 75 runkosarjaottelussa tehot 16+22=38.
Heinäkuussa 2014 Shugg teki Carolina Hurricanesin kanssa vuoden mittaisen, kaksisuuntaisen ja 600 000 dollarin arvoisen jatkosopimuksen. Syksyn harjoitusleirin päätteeksi seura lähetti hänet siirtolistan kautta Charlotte Checkersin AHL-joukkueen vahvuuteen. Shugg oli kaudella 2014–2015 tehoilla 21+22=43 joukkueen paras pistemies ja maalintekijä. Hän debytoi kauden aikana myös Hurricanesin NHL-joukkueessa, jossa Shugg pelasi kolme runkosarjaottelua ilman tehopisteitä. Hän teki NHL-debyyttinsä 16. joulukuuta 2014 vieraissa Montréal Canadiensia vastaan. Shugg sai ottelussa jääaikaa 5.11 minuuttia. Hän keräsi ottelussa myös yhden kahden minuutin jäähyn estämisestä. Heinäkuussa 2015 Shugg teki Hurricanesin kanssa taas vuoden mittaisen, kaksisuuntaisen ja 600 000 dollarin arvoisen jatkosopimuksen. Syksyn harjoitusleirin päätteeksi seura lähetti hänet taas siirtolistan kautta farmiin, jossa Shugg pelasi kokonaan kauden 2015–2016.
Ura > Siirtyminen Eurooppaan

Kaudeksi 2016–2017 Shugg siirtyi try-outin kautta KHL:n latvialaisjoukkue Dinamo Riikaan. Hän teki siellä 33 ottelussa tehot 2+9=11, mutta Dinamon seurajohto ei kuitenkaan ollut tyytyväinen Shuggin esityksiin ja hänen sopimuksensa purettiin joulukuussa 2016. Runsas viikko myöhemmin Shugg siirtyi loppukauden kattavalla sopimuksella Saksan DEL-liigan Augsburger Pantheriin. Hän jakoi pudotuspeleissä tehoilla 2+4=6 joukkueen sisäisen pistepörssin voiton Trevor Parkesin ja Thomas Holzmannin kanssa.
Shugg siirtyi kaudeksi 2017–2018 jatkamaan DEL-pelejään vuoden mittaisella sopimuksella Kölner Haien riveihin. Hän oli joukkueen kolmanneksi paras pistemies tehoilla 16+21=37 ja Shugg voitti Haien sisäisen tehotilaston lukemalla +13. Hänen kautensa päättyi kuitenkin runkosarjan lopulla loukkaantumisen vuoksi.
Kaudeksi 2018–2019 Shugg siirtyi vuoden mittaisella sopimuksella EHC Müncheniin. Hän oli joukkueen neljänneksi paras pistemies tehoilla 9+23=32. Pudotuspeleissä Shugg oli neljällä osumallaan Münchenin paras maalintekijä Frank Mauerin ja Patrick Hagerin kanssa. Hänen kautensa päättyi kuitenkin olkapäävammaan finaalisarjan ensimmäisessä ottelussa Adler Mannheimia vastaan. Adler vei lopulta Saksan-mestaruuden otteluvoitoin 4–1. Shugg voitti kauden aikana myös Mestarien liigan hopeaa. Hänen olkapäävammansa vaati leikkaushoitoa ja Shugg palasi kaukaloihin vasta joulukuussa 2019, jolloin hän palasi Müncheniin tammikuun 2020 loppuun asti ulottuvalla sopimuksella. Shugg hankittiin lähinnä paikkaamaan alle 20-vuotiaiden MM-kilpailuihin osallistuneiden pelaajien jättämiä poissaoloja. Muutama päivä ennen sopimuksensa päättymistä, tammikuun lopulla hän siirtyi loppukauden 2019–2020 kattavalla sopimuksella SM-liigajoukkue Saimaan Palloon.
Shugg siirtyi kaudeksi 2020–2021 vuoden mittaisella sopimuksella Tanskan Metal Ligaenin Frederikshavn White Hawksiin.
Julie de Lespinasse

| Julie de Lespinasse> Jeanne Julie Éléonore de Lespinasse |
| --- | --- |

Henkilötiedot
Syntynyt: 9. marraskuuta 1732 Lyon, Ranska
Kuollut: 23. toukokuuta 1776 (43 vuotta) Pariisi, Ranska
Ammatti:  salonginpitäjä, kirjeiden kirjoittaja
Jeanne Julie Éléonore de Lespinasse (9. marraskuuta 1732 – 23. toukokuuta 1776) oli ranskalainen salonginpitäjä ja kirjeiden kirjoittaja. Hän omisti merkittävän salongin Pariisissa valistuksen aikana. Nykyisin hänet tunnetaan kirjeistään, jotka julkaistiin vuonna 1809. Ne sisältävät houkutteleviaselvennä oivalluksia kahdesta traagisesta rakkaussuhteesta.
Lapsuus

Jeanne Julie Éléonore de Lespinasse syntyi Lyonissa perheensä ainoan perijän Julie-Claude-Hilaire d’Albonin aviottomana tyttärenä. Hänen äidillään oli aviomies, Comte d'Albon, mutta he erosivat hänen syntymänsä aikoihin. Pienokainen kastettiin kahden kuvitteellisen henkilön, Claude Lespinassen ja tämän vaimon Julie Navarren lapseksi. Isän todellinen henkilöllisyys selvisi vasta, kun hänen ensimmäinen huolellinen elämäkerturinsa Marquis de Ségur vahvisti isäksi Gaspard de Vichy-Chamrondin, jonka sisar Marie Anne du Deffand piti kuuluisaa pariisilaista salonkia.
Aviottoman syntymänsä ja köyhyyden takia mlle de Lespinasse oli laiminlyöty lapsi. Hän sai peruskoulutuksen nunnaluostarista mutta oli pääasiassa itseoppinut, minkä ansiosta hän pystyi myöhemmin pitämään pintansa Ranskan kärkiälykköjen joukossa.  tunnistettuaan veljentyttärensä kyvyt Madame du Deffand houkutteli hänet vuonna 1754 Pariisiin.
Salongit

Mlle de Lespinasse muutti tätinsä luo Pariisiin. Kymmenen vuotta myöhemmin Madame du Deffand alkoi kadehtia nuoremman naisen vaikutusvaltaa nuorempiin salongeissa kävijöihin.
Mlle de Lespinasse perusti oman salonkinsa, joka houkutteli monia entisiä du Deffandin salongissa käyneitä. Matemaatikko ja kirjailija Jean le Rond d’Alembert loi läheisen ystävyyden hänen kanssaan ja jopa asui hänen luonaan, mutta heillä ei ollut romanttista suhdetta. Kyseinen järjestely toi lisää mainetta salongille, josta tuli Encyclopédien kirjoittajien keskus. Muun muassa Denis Diderot teki hänestä kiistanalaisten dialogiensa, teoksen Le Rêve de d'Alembert, päähenkilön. Vaikka Mlle de Lespinassella ei ollut rikkauksia, korkeaa asemaa eikä ylivoimaista kauneutta, hänellä oli älyä, viehätysvoimaa ja kykyjä emäntänä, joiden ansiosta hänen salonkitilaisuuksistaan tuli Pariisin suosituimpia.
Kirjeet

Kaksi nidettä sisältäen mlle de Lespinassen kirjeitä julkaistiin vuonna 1809. Ne esittivät hänet harvinaisen intohimon omaavana kirjoittajana. Kirjeet keskittyvät hänen rakkauteensa kahteen mieheen, Don José y Gonzaga Marquis de Moraan, joka oli espanjalaisen suurlähettilään poika, ja Jacques-Antoine-Hippolyte Comte de Guibertiin, joka oli ranskalainen kenraali ja kirjailija. Vähemmän maltillisen filosofisesti kuin Madame de Staëlin, ne tarjoavat kuvan naisesta, joka näki itsensä sankarittarena uhraamassa kaiken rakkauden vuoksi.
Kirjeet > Kirjeet Marquis de Moralle

Mlle de Lespinasse tapasi Marquis de Moran ensimmäistä kertaa kaksi vuotta sen jälkeen, kun hän perusti oman salonkinsa. Tavattuaan miehen uudestaan kahta vuotta myöhemmin, hän rakastui tähän, ja tunteet olivat molemminpuolisia. Marquis de Mora alkoi saada tTuberkuloosin oireita ja palasi terveytensä vuoksi Espanjaan. Mlle de Lespinassen kirjeet paljastavat kärsimyksen erossa olemisesta ja hänen pelkonsa miehen terveyden puolesta. Matkalla mlle de Lespinassen luo vuonna 1774 Marquis de Mora kuoli.
Kirjeet > Kirjeet Comte de Guilbertille

Pian Marquis de Moran palattua Espanjaan, mlle de Lespinasse tutustui mieheen, josta tulisi hänen elämänsä intohimo, Comte de Guilbertiin, silloiseen everstiin. Kirjeenvaihto tämän kanssa alkoi vuonna 1773 ja kirjeet tallettivat hänen ristiriitaiset tunteensa kahden miehen välillä. Myöhemmät kirjeet kuvaavat hänen pettymystään Comte de Guilbertin mentyä naimisiin toisen naisen kanssa vuonna 1775.
Kuolema

Vuoden 1776 alusta lähtien mle de Lespinasse oli voinut pahoin henkisesti ja fyysisesti, ilmeisesti Comte de Guilbertin takia. Hänellä oli ollut masennustaipumuksia ja seurauksena ollut oopiumiriippuvuus saattoi kiihdyttää romahdusta. Hän kuoli Pariisissa 43 vuotiaana, mahdollisesti tuberkuloosiin.
Stadionul Ghencea

| Stadionul Ghencea |
| --- | --- |

Rakennuksen tiedot
Sijainti:  Bukarest, Romania
Avattu:  9. huhtikuuta 1974
Remontoitu:  1996, 2006
Omistaja:  Romanian puolustusministeriö
Hoitaja:  FC Steaua Bukarest
Kenttä:  luonnonnurmi
Kustannukset:  20 milj. €
Arkkitehti:  Romanian puolustusministeriö
Käyttäjät
 FC Steaua Bukarest 
Katsojakapasiteetti
 28 000 
Lisää rakennusartikkeleitaArkkitehtuurin teemasivulla
Stadionul Ghencea on jalkapallostadion Romanian pääkaupungissa Bukarestissa. Romanian pääsarjassa pelaava FC Steaua Bukarest pelaa stadionilla kotiottelunsa. Stadionul Ghencea oli ensimmäinen Romaniaan rakennettu jalkapallostadion, ja se avattiin 9. huhtikuuta 1974. Alun perin stadionilla oli 30 000 katsomopaikkaa, mutta puupenkkien vaihduttua muovi-istuimiin enää 28 000. Stadionia on remontoitu kaksi kertaa, vuosina 1996 ja 2006, jotta sillä voidaan pelata Mestarien liigan otteluita.
Romanian jalkapallomaajoukkue pelaa stadionilla kotiottelunsa. Ensimmäinen niistä oli maaliskuussa 1977 Turkkia vastaan.
Merkittäviä otteluita Stadionul Ghencealla

9. huhtikuuta 1974 – FC Steaua Bukarest vs. OFK Belgrad 2–2. Ystävyysottelu, ensimmäinen ottelu stadionilla.
23. maaliskuuta 1977 – Romania vs. Turkki 4–0. Balkanin cup-ottelu. Romanian maajoukkueen ensimmäinen ottelu stadionilla.
16. huhtikuuta 1986 – FC Steaua Bukarest vs. RSC Anderlecht 3–0. Euroopan Cupin semifinaaliottelu. Voiton seurauksena Steaua pääsi Euroopan Cupin finaaliin.
6. huhtikuuta 1988 – FC Steaua Bukarest vs. SL Benfica 0–0. Euroopan Cupin semifinaali.
5. huhtikuuta 1989 – FC Steaua Bukarest vs. Galatasaray SK 4–0. Euroopan Cupin semifinaaliottelu. Voiton seurauksena Steaua pääsi Euroopan Cupin finaaliin.
15. marraskuuta 1989 – Romania vs. Tanska 3–1. Voiton seurauksena Romania selviytyi vuoden 1990 MM-kilpailuihin ensimmäisen kerran 20 vuoteen.
28. syyskuuta 1991 – FC Steaua Bukarest vs. FCM Bacau 4–1. Liga 1 -ottelu, jossa uusi valaistus oli ensimmäistä kertaa käytössä.
25. helmikuuta 2005 – FC Steaua Bukarest vs. Valencia CF 2–0. Steaua voitti rangaistuspotkukilpailun 4–3, ja pääsi 16 parhaan joukkoon UEFA Cupissa. Monien mielestä voitto oli tärkein kuluneen 15 vuoden aikana, se merkitsi uuden aikakauden alkua.
Synodontis

| Synodontis |
| --- | --- |
 Njassanripsimonni (Synodontis njassae)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Monnikalat Siluriformes
Heimo::  Ripsimonnit Mochokidae
Suku::  Synodontis  Cuvier, 1816
Katso myös
   Synodontis Wikispeciesissä   Synodontis Commonsissa 
Infobox OKNimi-testi OK: 
Synodontis on ripsimonnien (Mochokidae) heimon suurin suku. Siihen kuuluu 131 lajia. Ne ovat kaikki kotoisin Afrikan sisävesiltä. Monia lajeja pidetään akvaariossa, varsinkin afrikkalaisten kirjoahventen seurassa esimerkiksi Tanganjikajärven biotooppiakvaariossa.
Synodontis-suvun monneilla on monia harvinaisia piirteitä. Eräät tämän suvun lajit päästelevät kiihtyessään vingahtelevia ääniä. Jotkut lajit uivat ylösalaisin. Käkimonni (Synodontis multipunctatus) kasvattaa poikasensa suussa hautovien kirjoahventen mädin joukossa.
Lajeja

Helmiripsimonni (Synodontis angelicus)
Juovaselkäuimari (Synodontis flavitaeniatus)
Käkimonni (Synodontis multipunctatus)
Leopardiripsimonni (Synodontis leopardinus)
Selkäuimari (Synodontis nigriventris)
Njassanripsimonni (Synodontis njassae)
Siimaripsimonni (Synodontis alberti)
Mokkaripsimonni (Synodontis afrofischeri)
Seepraripsimonni (Synodontis brichardi)
Suklaaripsimonni (Synodontis budgetti),
Koruripsimonni (Synodontis decorus)
Sulkaripsimonni (Synodontis eupterus)
Aaltoripsimonni (Synodontis flavieniatus)
Ugandanripsimonni (Synodontis macrops)
Pisteripsimonni (Synodontis macrostigma)
Täpläripsimonni (Synodontis notatus)
Guineanripsimonni (Synodontis obesus)
Rengasripsimonni (Synodontis ocellifer)
Keltaripsimonni (Synodontis petricola)
Tummaripsimonni (Synodontis robbianus)
Sokkeloripsimonni (Synodontis schoutedeni)
Stadionul Dr. Constantin Rădulescu

| Stadionul Dr>  Constantin Rădulescu |
| --- | --- |

Rakennuksen tiedot
Sijainti:  Cluj-Napoca, Romania
Koordinaatit:  46°46′46.84″N, 23°34′38.09″E
Avattu:  1973
Omistaja:  Liikenneministeriö
Hoitaja:  CFR Cluj
Kenttä:  luonnonnurmi
Kustannukset:  30 milj. €
Käyttäjät
 CFR Cluj 
Katsojakapasiteetti
 25 000 
Lisää rakennusartikkeleitaArkkitehtuurin teemasivulla
Stadionul Dr. Constantin Rădulescu on jalkapallostadion, joka sijaitsee Cluj-Napocassa Romaniassa. Se toimii jalkapalloseura CFR Clujin kotikenttänä.
Historia

Stadion on rakennettu vuonna 1973 ja sen kapasiteetti oli 10 000.
CFR Cluj selvisi Mestarien liigan kauden 2008–2009 lohkovaiheeseen, täten stadionia jouduttiin kunnostamaan. Työt valmistuivat syyskuussa 2008 ja uusi kapasiteetti on 25 000.
Ensimmäinen kansainvälinen ottelu stadionilla oli karsintapeli vuoden 2010 MM-kilpailuihin, joka pelattiin Romanian ja Liettuan välillä. Liettua voitti ottelun lukemin 0–3.
Justin Peters

| Justin Peters |
| --- | --- |

Henkilötiedot
Syntynyt: 30. elokuuta 1986 (ikä 38) Blyth, ON, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  95 kg
Pelaajaura
Pääsarjaura:  2006–
Aik. seurat:  Albany River Rats (AHL) Florida Everblades (ECHL) Carolina Hurricanes (NHL) Charlotte Checkers (AHL) Arizona Coyotes (NHL) Texas Stars (AHL) Dinamo Riika (KHL) Kölner Haie (DEL) Piráti Chomutov (ČEL) HC Bílí Tygři Liberec (ČEL) BK Mladá Boleslav (ČEL)
NHL-varaus:  38. varaus, 2004 Carolina Hurricanes
Justin Peters (s. 30. elokuuta 1986 Blyth, Ontario, Kanada) on kanadalainen jääkiekkomaalivahti. Carolina Hurricanes varasi Petersin NHL:n varaustilaisuudessa 2004. Hän edusti Hurricanesin organisaatio usean kauden ajan. Sen jälkeen hän on pelannut Washington Capitalsissa ja Arizona Coyotesissa, kunnes hän siirtyi Eurooppaan vuonna 2017. Peters voitti olympiapronssia vuoden 2018 olympialaisissa.
Ura > Seurajoukkueissa

Peters pelasi vuodet 2002–2006 OHL:ssä. Hän torjui Toronto St. Michael's Majorsin joukkueessa 23 runkosarja- ja seitsemän playoffottelua kaudella 2002–2003, jolloin Peters toimi vielä kakkosmaalivahtina Andy Chiodolle. Kaudella 2003–2004 hän nousi joukkueen ykkösmaalivahdiksi ja torjui 53 runkosarjaottelussa. Peters teki maalin OHL:ssä maaliskuussa 2004. Carolina Hurricanes varasi hänet numerolla 38 kesällä 2004. Viimeisellä OHL-kaudellaan 2005–2006 Peters kaupattiin Plymouth Whalersiin.
Kaudeksi 2006–2007 Peters siirtyi Carolina Hurricanesin organisaatioon. Hän torjui farmijoukkue Albany River Ratsissa 34 runkosarjaottelua ja toimi kakkosmiehenä Tyler Weimanille. Kaudella 2007–2008 Petersin peliaika jäi River Ratsissa vain 11 otteluun ja hän pelasi suurimman osan kaudestaan ECHL-joukkue Florida Everbladesissa.
Peters toimi kaudet 2008–2009 ja 2009–2010 River Ratsin ykkösmaalivahtina. Jälkimmäisellä kaudella hän torjui myös yhdeksässä NHL-ottelussa Carolina Hurricanesin paidassa. Peters teki NHL-debyyttinsä 6. helmikuuta 2010 New York Islandersia vastaan. Hän torjui 3–1-voittoon päättyneessä ottelussa yhteensä 34 kertaa.
Heinäkuussa 2010 Peters teki kaksivuotisen jatkosopimuksen Hurricanesin kanssa. Hänen NHL-kausipalkkansa oli 525 000 dollaria.
1. heinäkuuta 2014 Peter jätti Carolinan organisaation ja siirtyi Washington Capitalsiin. Capitalsin organisaatiossa Peters pelasi kahden kauden ajan. Kaudella 2014–2015 Peters pelasi 12 ottelua NHL:ssä ja 2 ottelua AHL-joukkue Hershey Bearsissa. Toinen kausi meni kokonaisuuessa AHL:n Bearsissa.
Peters teki kesällä 2016 vuoden sopimuksen Arizona Coyotesin kanssa. Peters kaupattiin kesken sopimuskauden Dallas Starsiin, joka sai vaihtokaupassa myös Justin Hache. Vaihdossa Coyotesiin siirtyivät Brendan Ranford ja Branden Troock.
Peters päätti siirtyi kaudeksi 2017–2018 Eurooppaan ja teki sopimuksen KHL-seura Dinamo Riian kanssa. Kausi KHL:ssä alkoi huonosti, ja Peters voitti vain kaksi ottelua pelaamistaan 14 ottelusta. Päästettyjen maalien keskiarvo ottelua kohden oli 3,48. Peters ja Dinamo purkivat sopimuksen lokakuussa 2017. Myöhemmin saman kuun aikana Peters sopi pelaamisesta Saksan DEL-liigan Kölner Haien kanssa.
Pelattuaan vuoden Euroopassa Peters pyrki takaisin Pohjois-Amerikkaan, mutta hän ei saanut vakituista pelipaikkaa AHL-joukkue Toronto Marliesin leiriltä. Peters palasikin Eurooppaan ja teki sopimuksen Tšekin Extraliigan Piráti Chomutovin kanssa. Piráti Chomutovin kausi päättyi putoamiseen Extraliigasta 1. divisioonaan. Peters vaihtoi kauden jälkeen Extraliigan HC Bílí Tygři Libereciin, jonka kanssa hän teki kaksivuotisen sopimuksen.
Ura > Maajoukkueessa

Peters on edustanut Kanadan maajoukkuetta kahdessa arvoturnauksessa. Hän oli sekä vuoden 2014 MM-kilpailussa että vuoden 2018 olympialaisissa Kanadan kolmosmaalivahti eikä pelannut otteluakaan. Pyeongchangista Kanada voitti olympiapronssia.
Muuta

Petersin pikkuveljet Anthony (s. 1990, maalivahti) ja Alex (s. 1996, puolustaja) pelaavat myös jääkiekkoa. Näistä Alex on varattu Dallas Starsiin vuoden 2014 varaustilaisuudessa.
Aiheesta muualla

Kuvia tai muita tiedostoja aiheesta Justin Peters Wikimedia Commonsissa